Iguzkitza

Iguzkitza ([iɣus̻kits̻a]) Nafarroako udalerria da, Lizarrako merindadean kokatua. 15.6 kilometro koadro ditu azalera, eta  biztanle zituen . urteko erroldaren arabera.

 Geografia 
 Inguru naturala eta kokapena 
300px|thumb|Iguzkitzako Azketa herriaren ikuspegia.
Metauten, Allin (iparraldean), Aiegi (ekialdean), Deikaztelu, Jurramendiko fazeria (hegoaldean), Villamayor de Monjardin eta Abaigar (mendebaldean) dira mugakideak.

 Klima 
Iguzkitzan, itsasoaren mailatik 526 metrora, Nafarroako gobernuak 1984an jarritako estazio meteorologikoa dago.Nafarroako Meteorologi Agentziaren webgunea.

 Historia 
Urbiolan Brontze Aroa erabili zen kobre meatze txiki bat dago, kobazulo baten barnean. Ondoren, Burdin Aroaren hasieran, hainbat pertsona bertan lurperatzeko erabili zen, hilobi-haitzulo gisa. Kobrearen ondorioz, pertsona horien hezurrak kolore berdez estali ziren.

1846 arte, egungo Iguzkitzak (gaztelaniaz La Solana) izen bereko udalerri bat osatzen zuen Arroitz, Barbarin, Lukin eta Villamayor de Monjardinekin batera. Egungo Iguzkitzak hauek osatzen dute: Azketa, Iguzkitza (herriburua), Labeaga eta Urbiola.

 Demografia 

2008ko erroldaren arabera, Espainiaz kanpoko 22 etorkin bizi ziren herrian, biztanleriaren %6,29a (Nafarroako batez-bestekoaren azpitik).

 Politika 
 Udal hauteskundeak 
Iguzkitzako alkatea Candidatura Independiente del Valle de Santesteban de Deio (CIVSD) herri ekimeneko Salvador Garin Zabala da 2007ko udal hauteskundeez geroztik. Udaletxeko zazpi zinegotziak lortu zituen. Baliogabeko botoak lau izan ziren (emandako guztien %2,70) eta boto zuriak 22 (botoen %15,28). Abstentzioa %48,97koa izan zen.

+Iguzkitzako Udala 2007 Alderdia  Botoak  Zinegotziak Candidatura Independiente del Valle de Santesteban  122  7

2011n bi izan ziren aurkeztutako zerrendak, CIVSD eta Independiente de IgúzquizaNafarroako Aldizkari Ofiziala.. Bigarrenak espainiar fiskaltzaren inpugnazioa pairatu zuenAgrupación Electoral de Igúzquiza, anulados y a la vez prorrogados, Diario de Navarra, 2011ko maiatzaren 11.. Inpugnazioa bertan behera geratu bazen ere, helegitea jarri ez zuelako hauteskundeetatik kanpo geratu zenSólo una de las 11 agrupaciones anuladas recurre ante el TC, por lo que el resto quedan fuera de las elecciones, Europa Press, 2011ko maiatzaren 5a.. CIVSDk 91 boto, zazpi zinegotziak eta alkatetza -Garin- erdietsi zituen.

 Udaletxea 
Iguzkitzako udaleko idazkaria Barbarin, Villamayor de Monjardin eta Lukingo idazkari ere bada.

 HELBIDEA: Herriko Plaza z/g

 Alkateen zerrenda 
 2007-2011  Salvador Garin Zabala  CIVSD 2011-  Salvador Garin Zabala  CIVSD

 Azpiegitura eta garraioak 
 Udal autobusak 
Lizarrerria Buseko linea hauekin ditu loturak:
Abartzuza — OspitaleaAiegi — Deiu / Arroitz

 Zerbitzuak 
Iguzkitza "Allo, Arellano, Arronitz, Deikaztelu eta Leringo Oinarrizko Zerbitzu Sozialen Mankomunitateko" kidea da.

 Iguzkitzar ospetsuak 

 Felix Bidaurreta (1921-2018), txirrindularia.
 Hortensio Bidaurreta (1928-1984), txirrindularia.
 Miguel Bidaurreta (1929-), txirrindularia.
 Jesús Galdeano (1933-2017), txirrindularia.
 Jesús Santamaría (1945-), kimikaria.
 Francisco Javier Galdeano (1949-), txirrindularia.
 Angel Ziordia (?), txirrindularia.

 Ikus, gainera 
 Nafarroako udalerrien zerrenda

 Erreferentziak 

 Bibliografia 
 Jose Maria Jimeno Jurio (zuzendaria), Nafarroako toponimia eta mapagintza. XXIV, Iruñea, 1995. 

  Iguzkitza  Azketa | Iguzkitza | Labeaga | Urbiola  

 Kanpo estekak 
  Iguzkitzako udalaren webgunea.
  Iguzkitzari buruzko informazioa Nafarroako gobernuaren webgunean.
 Iguzkitza Google Street View-n.